**Ministru kabineta noteikumu projekta**

**„Par Latvijas Republikas valdības un Argentīnas Republikas valdības līgumu par sadarbību kultūras jomā” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Par Latvijas Republikas valdības un Argentīnas Republikas valdības līgumu par sadarbību kultūras jomā” (turpmāk – Projekts) sagatavots ar mērķi radīt līgumtiesisko bāzi sadarbībai starp Latvijas Republiku un Argentīnas Republiku kultūras jomā, lai veicinātu tālāku abu valstu sadarbības attīstību šajā jomā. Līguma parakstīšanas laiks vēl nav noteikts. Līgums pēc parakstīšanas stāsies spēkā dienā, kad ir saņemts pēdējais rakstiskais paziņojums pa diplomātiskajiem kanāliem, kas apstiprina, ka iekšējās procedūras, lai šis līgums stātos spēkā, ir izpildītas.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots atbilstoši likuma „Par Latvijas Republikas starptautiskajiem līgumiem” 6.panta otrajai daļai un ievērojot abu līgumslēdzēju pušu interesi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Projekts sagatavots, atsaucoties uz Argentīnas puses iniciatīvu noslēgt līgumu starp Latvijas Republiku un Argentīnas Republiku par sadarbību kultūrā.  Argentīna ir viena no vadošajām Dienvidamerikas valstīm, kurai ir izveidojušās vēsturiski nozīmīgas ekonomiskās un kultūras attiecības ar Eiropas Savienību. Noslēguma stadijā ir Eiropas Savienības un *Mercosur* valstu (šajā grupā ietilpst arī Argentīna) sarunas par Asociācijas līguma noslēgšanu, kas paredzēs  brīvo tirdzniecību starp abu bloku valstīm. Attīstoties Eiropas Savienības  un Latīņamerikas valstu dialogam, īpaši svarīgi ir pilnveidot  Latvijas divpusējās attiecības ar reģiona valstīm.  Argentīna ir G-20 valsts ar pārliecinošu ilgtermiņa  sadarbības potenciālu, tādēļ ir īpaši nozīmīgi attīstīt Latvijas un Argentīnas sadarbību, tai skaitā kultūrā, kas nodrošinās divpusējā dialoga īstenošanu un Latvijas ilgtermiņa interešu īstenošanu reģionā.  Līdz šim sadarbība ar Argentīnu ir bijusi visai epizodiska – argentīniešu režisori ir sadarbojušies ar teātra festivālu *Homo novus* (Mariano Pensotti 2007.gadā),Latvijas Nacionālajā operā un baletā iestudējuši baleta viencēlienu (horeogrāfs Maurisio Vainrots 2009.gadā), atsevišķi kolektīvi un izpildītāji piedalījušies mūzikas un baleta festivālos Latvijā. Latviešu mākslinieks Kaspars Lielgalvis ir piedalījies izstādē Argentīnā 2008.gadā. Līgums veicinās tiešu kontaktu nodibināšanu un sadarbību starp abu valstu kultūras iestādēm un sadarbību visās kultūras un mākslas jomās, kā arī audiovizuālajā nozarē. Līgums paredz kultūras jomā iesaistīto apmaiņu un dalību daudzveidīgās kultūras aktivitātēs, tostarp starptautiskos kultūras pasākumos, kas tiek rīkoti abās valstīs. Līguma ietvaros paredzēta sadarbība starp arhīviem, muzejiem, bibliotēkām un kultūras mantojuma aizsardzības iestādēm.  |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas un nevalstiskās organizācijas, ar kurām Kultūras ministrija ir noslēgusi līdzdarbības līgumus par valsts pārvaldes uzdevumu deleģēšanu kultūras jomā un kuru darbību var skart Latvijas un Argentīnas kultūras sadarbības jautājumi. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Līgums tiks īstenots no Kultūras ministrijai piešķirtajiem budžeta līdzekļiem. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts regulē starpvalstu attiecības un tieši neietekmē sabiedrību.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, valsts pārvaldes institūcijas un nevalstiskās organizācijas, ar kurām Kultūras ministrija ir noslēgusi līdzdarbības līgumus par valsts pārvaldes uzdevumu deleģēšanu kultūras jomā un kuru darbību var skart Latvijas un Argentīnas kultūras sadarbības jautājumi. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Tiškina 67330274

Janina.Tiskina@km.gov.lv